93/494/ETY: Komission päätös, tehty 23 päivänä heinäkuuta 1993, Färsaarilta peräisin olevien kalastustuotteiden tuontia koskevista erityisvaatimuksista



Virallinen lehti nro L 232 , 15/09/1993 s. 0037 - 0042

Suomenk. erityispainos Alue 3 Nide 52 s. 0111

Ruotsink. erityispainos Alue 3 Nide 52 s. 0111



KOMISSION PÄÄTÖS, tehty 23 päivänä heinäkuuta 1993, Färsaarilta peräisin olevien kalastustuotteiden tuontia koskevista erityisvaatimuksista (93/494/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun direktiivin 91/493/ETY(1) ja erityisesti sen 11 artiklan, sekä katsoo, että komission asiantuntijaryhmä on käynyt Färsaarilla tarkastamassa yhteisöön vietävien kalastustuotteiden tuotanto-, varastointi- ja vientiolosuhteet, Färsaarten lainsäädännön kalastustuotteiden terveystarkas-tusta ja valvontaa koskevia vaatimuksia voidaan pitää direktiivissä 91/493/ETY vahvistettuja vastaavina, Heilsufrødiliga Starvsstovan (Food and Environmental Institute), joka on Färsaarten toimivaltainen viranomainen, ja sen tarkastusosasto (Division of Fishery) voivat tehokkaasti tarkastaa voimassa olevan lainsäädännön soveltamista, direktiivin 91/493/ETY 11 artiklan 4 kohdan a alakohdassa tarkoitettuun menettelyyn todistuksen saamiseksi on kuuluttava myös todistuksen malli, mainitun todistuksen laadinnassa käytettävä kieli tai kielet ja allekirjoittajaa koskevien vaatimusten määrittely, direktiivin 91/493/ETY 11 artiklan 4 kohdan b alakohdan mukaisesti on kalastustuotteiden pakkauksiin kuuluttava merkintä, joka sisältää kolmannen maan nimen ja alkuperäislaitoksen tai uivan jalostamon hyväksyntä-numeron, direktiivin 91/493/ETY 11 artiklan 4 kohdan c alakohdan mukaisesti on laadittava luettelo hyväksytyistä laitoksista ja/tai uivista jalostamoista; tämä luettelo on laadittava Food and Environmental Instituten komissiolle lähettämän ilmoituksen perusteella; Food and Environmental Instituten on siis varmistuttava direktiivin 91/493/ETY 11 artiklan 4 kohdassa tätä varten annettujen säännösten noudattamisesta, Food and Environmental Institute on virallisesti antanut vakuuksia direktiivin 91/493/ETY liitteessä olevan V luvun sääntöjen noudattamisesta sekä mainitun direktiivin laitosten ja uivien jalostamojen hyväksymistä koskevia vaatimuksia vastaavien vaatimusten noudattamisesta, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Heilsufrødiliga Starvsstovan (Food and Environmental Institute) on Färsaarten toimivaltainen viranomainen, joka valvoo ja tarkastaa, täyttävätkö kalastustuotteet direktiivin 91/493/ETY vaatimukset. 2 artikla Färsaarilta peräisin olevien kalastustuotteiden on täytettävä seuraavat vaatimukset: 1) jokaiseen lähetykseen on kuuluttava alkuperäinen, numeroitu, määräysten mukaan täytetty, päivätty ja allekirjoitettu, yhden liuskan käsittävä terveystodistus, jonka malli on liitteessä A; 2) tuotteiden on oltava lähtöisin liitteessä B luetelluista hyväksytyistä laitoksista tai uivista jalostamoista; 3) jokaiseen pakkaukseen, lukuun ottamatta pakkaamattomia, jäädytettyjä ja säilyketeollisuuteen tarkoitettuja kalastustuotteita, on pysyvällä tavalla merkittävä sana "Färsaaret" ja alkuperäisen hyväksytyn laitoksen tai uivan jalostamon numero. 3 artikla 1 Edellä 2 artiklan 1 kohdassa tarkoitettu todistus on laadittava vähintään yhdellä sen jäsenvaltion, jossa valvonta tapahtuu, virallisista kielistä. 2 Todistuksessa on oltava Food and Environmental Instituten edustajan nimi, virka-asema ja allekirjoitus sekä Food and Environmental Instituten virallinen leima muiden todistukseen tehtyjen merkintöjen väristä poikkeavalla värillä merkittyinä. 4 artikla Tätä asetusta sovelletaan 1 päivästä lokakuuta 1993. 5 artikla Tämä päätös on osoitettu kaikille jäsenvaltioille. Tehty Brysselissä 23 päivänä heinäkuuta 1993. Komission puolesta René STEICHEN Komission jäsen (1) EYVL N:o L 268, 24.9.1991, s. 15 LIITE A TERVEYSTODISTUS Euroopan talousyhteisöön tarkoitetut Färsaarilta peräisin olevat kalastustuottet >VIITTAUS KAAVIOON> >VIITTAUS KAAVIOON> LIITE B Hyväksyttyjen laitosten ja uivien jalostamojen luettelo >VIITTAUS KAAVIOON> >VIITTAUS KAAVIOON>